Publication: Magyar Közlöny
Issue: MK-1999-63 (Year: 1999, Number: 63)
Era: 1990-2004
Section: 1993. évi LXXVI. törvény, valamint a szakmai vizsgáztatás
Paragraph Index: 84

3. Részletes követelmények A társasházkezelő a következő témakörökből rendelkezzen elméleti és gyakorlati ismeretekkel: 3.1. Műszaki ismeretek — A társasházhoz kapcsolódó alapfokú műszaki ismeretek. — Műszaki ismeretek (háttérismeretek az épületek és a szerkezetek diagnosztizálási, felújítási, karbantartási munkáiról). — Építésügyi szabályok (új építésügyi törvény, OTÉK, engedélyezési eljárások stb.). 3.2. Jogi ismeretek — Polgári jogi ismeretek (a tulajdon fogalma, formái, a tulajdonjog tartalma, az ingatlan tulajdonjoga, az épület és föld kapcsolata, a jelzálogjog, a kártérítés általános szabályai, a szerződések általános szabályai, a megbízási, vállalkozási, bérleti, adásvételi, közüzemi szerződések stb.). — Társasházzal kapcsolatos jogi ismeretek (a társasháztulajdon keletkezése, az alapító okirat tartalma, a közös képviselő jogai és kötelezettségei, a közgyűlés összehívása, megtartásának rendje, a tulajdonostársak belső jogviszonya, a közös költségek viselésének szabályai, az egyhangú döntést igénylő kérdések, az átalakulás és a fenntartás új követelményrendszere). — A lakások és helyiségek bérletéről szóló törvény rendelkezéseinek ismerete, az önkormányzati és az állami tulajdonú lakások, helyiségek elidegenítésének főbb szabályai. — Az ingatlan-nyilvántartás részei, a tulajdoni lap részei és tartalma. — Az államigazgatási eljárás alapvető szabályai (általános szabályok, földhivatali eljárás, birtokvédelem, jogorvoslati rendszer). — A társasházkezeléshez kapcsolódó adó- és illetékjogi ismeretek. — Építésügyi jogszabályok (új építésügyi törvény, OTÉK, engedélyezési eljárások stb.). 3.3. Gazdasági ismeretek — Alapvető pénzügyi és számviteli ismeretek (bankszámla nyitása és kezelése, számlák kiállítása és a benyújtott számlák ellenőrzése, könyvvezetés, nyilvántartás stb.). — Hitel- és támogatási rendszer a társasházak felújításához, korszerűsítéséhez (központi, helyi támogatások, hitelezési rendszerek). — Társadalombiztosítási és adózási ismeretek (a munkáltatói feladatokkal, az árubeszerzéssel, a munkák, szolgáltatások megrendelésével, elvégzésével, a közös tulajdonú épületrészek hasznosításával kapcsolatban). — Gyakorlati módszerek és technikák. 3.4. A társasházkezelés gyakorlata és technikai ismeretek 3.4.1. A társasházkezelő elméletben ismerje az épület fenntartása területén: — a megbízási szerződéshez szükséges ajánlattétel követelményeit, — a társasházról történő tájékozódás lehetőségeit, az épület fekvését meghatározó környezet és a település jellemzőinek számbavételét, — a társasház működésére vonatkozó éves költségvetés és az előző évi beszámoló elkészítésének tartalmi követelményeit és módszerét, — a tevékenység végzéséhez kapcsolódó szerződések formáit, az építésügyi, a földhivatali eljárások rendjét, — a pénzügyi konstrukciókat, a fizetési feltételek megállapítását, a számlázás rendjét. 3.4.2. A társasházkezelő gyakorlatban ismerje az épület fenntartása területén: — az ingatlan jellemzői, az épület felszereltsége megállapításának módját, — az épület üzemeltetési, karbantartási, felújítási munkái tervezésének és megvalósításának gyakorlatát, 1999/63. szám — kapcsolattartás formáit és módját a közüzemi szolgáltatókkal, — kapcsolattartás lehetőségeit és követelményeit a pénzintézetekkel, szakhatóságokkal, adóhatóságokkal és társadalombiztosítással, — megbízókkal és a bérlőkkel történő kapcsolattartás és elszámolás módját, — vállalkozókkal, alvállalkozókkal, szolgáltatókkal történő kapcsolattartás és elszámolás módját. 3.4.3. A társasházkezelő tudja — a megfelelő viselkedésnormákat alkalmazni a tulajdonosokkal, bérlőkkel, alvállalkozókkal, üzletfelekkel, hatóságokkal való kapcsolattartásban. 3.5. A társasházkezelő az ismereteit önállóan tudja alkalmazni a következő területeken: 3.5.1. A megbízási szerződés: — a társasházkezelés ellátására vonatkozó ajánlat elkészítése, — az elfogadott ajánlat alapján a megbízási szerződés megkötése. 3.5.2. A szerződés szerinti munkák előkészítése: — az ingatlan jellemzőinek, az épület adatainak, műszaki paramétereinek, közművesítettségének, felszereltségének ismerete, illetve megállapítása, nyilvántartásba vétele, — a tulajdonosok, bérlők, használók nyilvántartásba vétele, az elvégzendő munkákra vonatkozó összehasonlító információk beszerzése, értékelése. 3.5.3. A szerződéses feladatok teljesítése, a fenntartási tevékenység ellátása: — a társasház működtetése, — szerződéskötések, — alvállalkozók foglalkoztatása, — kapcsolattartás tulajdonosokkal, bérlőkkel, használókkal, — alkalmazottak foglalkoztatása, — pénzügyi feladatok (bevételek-kiadások) intézése, — számlázás, költség- és árérvényesítés, — adózással, tb-vel kapcsolatos tevékenység, — banki kapcsolatok intézése. 3.5.4. A társasház gazdálkodásával kapcsolatos javaslatok kidolgozása: — működési költségek számbavétele, — bérlemények és bérleti feltételek számbavétele, elemzése, — hasznosítási javaslat készítése, — megtérülési számítások elvégzése és értékelése. 3.5.5. Kapcsolattartás — hatóságokkal és érdekképviseletekkel, — megbízó folyamatos tájékoztatása. IV. A szakképesítés vizsgáztatási követelményei A vizsgakövetelmények megegyeznek a III. fejezetben tantárgyanként meghatározott követelményekkel és követelményszintekkel. A társasházkezelő szakmai vizsgát a szakképzésről szóló

Source: https://magyarkozlony.hu/hivatalos-lapok/4e4529b86629f76a4f895de554b338bf37fde7c1/dokumentumok/ce32c968df9c8ad76b5b2ebb9d0d73061adaa30a/letoltes